હિન્ડોન એર ફોર્સ બેઝ : ભારતીય હવાઇ દળના વડા અરૃપ રાહાએ આજે એક મહત્વની જાહેરાત કરીને કહ્યું કે મહિલાઓને ટૂંક સમયમાં જ ફાઇટર પાઇલટ્સ તરીકે સામેલ કરવામાં આવશે. ભારતીય હવાઈ દળના ૮૩મા સ્થાપના દિનની ઉજવણી પ્રસંગે બોલતાં રાહાએ કહ્યું કે આપણી મહિલા પાઈલટ્સ ટ્રાન્સપોર્ટ વિમાન અને હેલિકોપ્ટર તો ફલાય કરે જ છે, પણ હવે એમને ફાઈટર સ્ટ્રીમમાં પણ સામેલ કરવા અમે વિચારી રહ્યાં છીએ, જેથી દેશની યુવા મહિલાઓની આકાંક્ષા પરિપૂર્ણ કરી શકાય.